Държавен вестник, бр. 94, 2019 г., стр. 49

БРОЙ  94	
Д Ъ Р Ж А В Е Н  В Е С Т Н И К 	
СТР.  49  
3.2.2. График за плащане на Вноските
Вноските може да бъдат предоставяни по 
всяко време за срока на Фонд в рамките на 
Платформата след подписване на Споразуме-
ние за вноска между Банката и съответния 
Вносител и при спазване на неговите условия. 
Вносител може по всяко време да увеличи 
сумата на своята Вноска при сключване на 
допълнително Споразумение за вноска меж-
ду Банката и съответния Вносител и при 
спазване на неговите условия. Разпоредбите 
на настоящите Правила на Платформата се 
прилагат идентично и за допълнителни Вноски 
по отношение на същия Фонд. 
Със сключването на Споразумение за 
вноска Вносителят неотменимо и безусловно 
се задължава да направи описаната в него 
Вноска на съответните дати за плащане на 
Вноската съгласно предвиденото в Споразу-
мението за вноска и да позволи на ЕИБ в 
качеството є на Администратор да продължи 
с разпределянето на съответната Платена 
вноска, подлежаща на такси, разходи, удръжки 
и загуби за операции съгласно заплануваните 
дати на плащане, посочени в съответното 
Споразумение за вноска.
3.2.3. Заплащане на Вноски и Финансиране 
от трета страна
Всяка Вноска и всяко Финансиране от 
трета страна (a) са деноминирани и се за-
плащат единствено в евро и (б) се заплащат 
от съответния Вносител или Трета страна 
според случая в съответствие с условията на 
приложимото Споразумение за вноска или 
Споразумение с трета страна под формата на: 
	
(i)	еднократна вноска; или
	
(ii)	на няколко вноски съгласно предвиде-
ното в съответното Споразумение за 
вноска или Споразумение с трета страна.
По изключение някои специфични усло-
вия за плащане може да бъдат определени 
в съответното Споразумение за вноска или 
Споразумение с трета страна. 
Всеки Вносител превежда платими Вноски 
или Финансиране от трета страна директно 
по Сметката или по банковата сметка, посо-
чена от Банката в съответното Споразумение 
с трета страна. 
3.2.4. Разпределение, администриране и 
управление на Платените вноски
Всеки Вносител с настоящото разрешава 
и назначава Банката да действа като Адми-
нистратор на Платформата с цел:
a) предоставяне на услугите, описани в 
настоящите Правила на Платформата, и 
по-конкретно разпределянето (в съответ-
ствие с Член 5.2 от настоящите Правила 
на Платформата) на Платените вноски, 
администрирането и управлението на 
Ресурсите;
b) заверяване на Ресурсите по съответната 
Сметка на Фонда; и
c) дебитиране от съответната Сметка на 
Фонда на сума, (i) която ще бъде отпус-
ната за целите на дейностите на Платфор-
мата, (ii) дължима на ЕИБ в съответствие 
с Правната рамка (по-конкретно Член 7 
от настоящите Правила на Платформа-
та), (iii) изплатена на всеки Вносител,  
(iv) съответстваща на такси, загуби и 
разходи, възникващи в резултат на уп-
равление на ликвидността (включител-
но, но не само такси, загуби и разходи, 
начислени от Унитарния фонд, и (v) 
съответстващи на приложима такса. 
Банката следва да осигури разпределение 
на Платените вноски и администриране и 
управление на същите със същата степен на 
усърдие, каквато би използвала за собствени-
те си ресурси и операции и в съответствие с 
Правната рамка3. По-конкретно, Банката вед-
нага след като получи Вноските по Сметката, 
разпределя Вноските към конкретен Фонд в 
съответствие с условията на Споразумението 
за вноска.
Платените вноски по отношение на всеки 
Фонд се водят отделно и разделно от всеки 
и всички собствени ресурси на Банката и от 
Платените вноски, разпределени за друг Фонд, 
или от други активи, държани от Банката 
във всякакво качество. Парични средства, 
държани по Сметката, се държат за сметка 
на Вносителите.
Всеки Вносител потвърждава и се съгласява, 
че Вноските може да бъдат разпределени от 
Банката на неподлежаща на връщане основа 
в зависимост от използвания Инструмент за 
извършване на операциите на индивидуалния 
Фонд и че част или цялата негова Вноска може 
да не му бъде изплатена. Всеки Вносител по-
твърждава и се съгласява, че има намерение 
да инвестира в такива Инструменти и Бан-
ката не носи отговорност за изплащането на 
Вноските, ако всички или част от тези Вноски 
бъдат инвестирани на неподлежаща на връща-
не основа, и всеки Вносител се съгласява да 
предпазва Банката от вреди в такава ситуация.
Банката докладва на Вносителите за своята 
администрация и управление на Ресурсите 
в съответствие с разпоредбите на Член 9 от 
настоящите Правила за Платформата и с 
Правната рамка.
3.2.5. Промяна в статута на Вносителя
Ако Вносител промени своя статут (напри-
мер, ако престане да бъде държава – членка 
на Европейския съюз, или Държава от ЕАСТ), 
в резултат на което, след като е станал Вно-
сител, престане да отговаря на дефиницията 
за „Вносител“, посочена в Член 1, независи-
мо от това той остава Вносител с пълните 
права и привилегии на Вносител. За целите 
3 За повече подробности вж. Член 12 от на-
стоящите Правила на Платформата.